Politiet leder stadig efter den 52-årige Vivi Stenberg Christensen fra Vester Hassing, som har været efterlyst siden torsdag ved midnatstid.

Ifølge BT har to vidner set hende mellem klokken 8.10 og 8.15 fredag morgen. Den ene på gågaden i Aalborg, Gravensgade, men her til morgen har politiet stadig ikke fundet hende. - Og det skulle være ret sikkert, at det var hende. Det ene af vidne er bekendt af hende, og har derfor et kendskab til hende, siger Vagtchef Frank Liltorp fra Nordjyllands Politi. Vivi Stenberg Christensen beskrives som 155 cm. høj og meget spinkel. Hun har halvlangt brunt hår, bærer mørke briller og havde en jakke med lyseblå tern samt cowboybukser på. Nordjyllands Politi frygter, at der er sket hende noget, og hører gerne nærmere på 1-1-4.